38 Službeni list Europske unije 11/Sv. 4 31995R1325 13.6.1995. SLUŽBENI LIST EUROPSKIH ZAJEDNICA L 128/1 UREDBA VIJEĆA (EZ) br. 1325/95 od 6. lipnja 1995. o izmjeni Uredbe (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili ostalim dogovorima, ili drugim posebnim uvoznim pravilima Zajednice VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 113., uzimajući u obzir prijedlog Komisije, budući da je Uredba Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz odre- đenih trećih zemalja koji nisu obuhvaćeni bilateralnim sporazu- mima, protokolima ili drugim dogovorima, ili drugim posebnim uvoznim  pravilima Zajednice (!) uvela određene količinske kvote, navedene u prilozima III. B, IV., V. i VI. toj Uredbi, koje se primjenjuju na države navedene u tim prilozima; budući da, u skladu s člankom 2. Akta o uvjetima pristupanja Austrije, Finske i Švedske i prilagodbama Ugovora na kojem se temelji Europska unija, dalje u tekstu: ,Akt o pristupanju", Uredba (EZ) br.517/94, a osobito u njoj određene kvote primjenjive su na države pristupnice; budući da je, međutim, na temelju članka 30. Akta o pristupanju, spomenute kvote potrebno prilagoditi u skladu sa smjernicama utvrđenima u Prilogu II. Aktu o pristupanju i u okviru uvjeta predviđenih člankom 169. istog Akta; budući da je Vijeće, određujući razinu gore navedenih kvota nastojalo uspostaviti ravnotežu između odgovarajuće zaštite odnosne industrije Zajednice i potrebe očuvanja tradicionalnog tijeka trgovanja s odnosnim zemljama, imajući na umu različite interese stranaka u pitanju; budući da bi, s obzirom na pristupanje, ova ravnoteža trebala biti očuvana tako da se ipak, u svjetlu smjernica utvrđenih u (!) SL L 67, 10.3.1994., str. 1. Uredba kako je zadnje izmijenjena Uredbom (EZ) br. 2798/94 (SL L 297, 18.11.1994., str. 6.). Prilogu II. Aktu o pristupanju, osigura kontinuitet tradicionalnih tokova trgovanja država pristupnica dotičnim proizvodima; budući da se, u ovu svrhu, uvoz zabilježen 1993. — najbližoj godini za koju postoji potpuna statistička evidencija — može smatrati reprezentativnim uzorkom tradicionalnog trgovanja; budući da bi, u ovim okolnostima, razine kvota uspostavljene na godišnjoj osnovi na temelju Uredbe (EZ) br. 517/94 trebalo prilagoditi dodavanjem količina koje su jednake uvozu zabilje- ženom 1993.; budući da je 19. siječnja 1995. Komisija parafirala sporazum o trgovini tekstilnim proizvodima koji nisu obuhvaćeni bilate- ralnim MFA Sporazumom; budući da, stoga, od 1. siječnja 1995., količinske kvote uvedene Uredbom (EZ) br. 517/94 u prilozima III. B, IV., V. i VI. treba izmijeniti kao što je prikazano u Prilogu ovoj Uredbi, DONIJELO JE OVU UREDBU: Članak 1. Prilozi III. B, IV., V. i VI. Uredbi (EZ) br. 517/94 zamjenjuju se onima koji se pojavljuju u Prilogu ovoj Uredbi. Članak 2. Ova Uredba stupa na snagu na dan objave u Službenom listu Europskih zajednica. Primjenjuje se od 1. siječnja 1995.